มาตามคำแนะนำ เจอทัวร์จีนลงพอดีเลยต้องรออาหารนาน และบริการไม่ค่อยดีเท่าไหร่ แต่เมื่อยกอาหารมาวางด้วยรสชาติและความสด ก็เลยทำให้หายหงุดหงิดกับการรอนานไปได้ สั่งมาหลายอย่างวันนี้ เพราะเลี้ยงครอบครัวใหญ่ เริ่มจากออเดริฟที่จำชื่อไม่ได้ละ หน้าตาเหมือนพิซซ่าหรือกระเบื้องทอด อร่อยครับจานนี้ หรือเพราะหิวก็ไม่รู้ กุ้งผัดผงกระหรี่ที่สั่งมาแทนปูที่หมด กุ้งเผา หมึกทอดน้ำปลา  ปลากระพงนึ่งเต้าซี่ที่สดมากๆ  ออส่วน ผักกาดขาวผัดน้ำปลาดูธรรมดาแต่รสดี และอะไรอีกอย่างสองอย่างจำไม่ได้ละ ตบท้ายของหวานเป็นข้าวเหนียวมะม่วงน้ำกระทิ จบอย่างลงตัว ที่แปลกใจคือตอนคิดเงิน รวมสามพันกว่าบาทนิดๆ ไปกันเก้าคน เทียบกับอาหารจีน แปดเก้าอย่าง ก็ถือว่าไม่แพงนะ เดี๋ยวจะลองไปพิสูจน์อีกที